## Тэма: “Апостраф. Пазакласнае чытанне на тэму «Наша дружная сям’я» (апавяданне У. Паўлава «Брацік», верш-задача В.Віткі «Мая сям’я»)”

**Мэта** – забяспечыць фарміраванне ўяўленняў пра ролю апострафа шляхам асваення спосабаў дзеянняў: распазнаваць у словах і выдзяляць мяккі зычны гук [йʼ] перад галосным гукам; арыентавацца на апостраф як знак папярэджання пра наяўнасць гука [йʼ] у слове; выкарыстоўваць апостраф для папярэджання пра наяўнасць гука [йʼ] у слове; чытаць словы з апострафам; стварыць умовы для ўзнікнення ў вучняў цікавасці да чытання кніг пра сям’ю, добразычлівыя адносіны ў сям’і.

**Абсталяванне:** дапаможнікі «Буквар», «Спадарожнік буквара», с. 144-145; “Пазакласнае чытанне”, с. 63-64; схема «Работа апострафа» (па аналогіі з букваром, с. 144); схема «Работа літар галосных гукаў» (па аналогіі з букваром, с. 144); карткі са словамі для чытання; дыдактычны матэрыял: чыстагаворка (мяккі знак), скорагаворка (апостраф), Работа са складам “Васьміог”; малюнак апострафа з выявай кроплі; выстава кніг пра сям’ю і добразычлівыя адносіны ў сям’і.

**Ход урока**

## Арганізацыйны этап.

## http://audioskazki.net/wp-content/gallery/plyackovsky/zveryata/p0058.jpg*Чыстагаворка*

## Мень, мень, мень – яркі сонечны прамень;

## Дзень, дзень, дзень – ходзіць поўдзень з намі цень;

## Пень, пень, пень – я схаваюся за пень;

## Мень, мень, мень – няхай свеціць на камень.

## - Якую функцыю выконвае мяккі знак у чыстагаворцы? *(Абазначае мяккасць папярэдняга зычнага гука.)*

## Актуалізацыя апорных ведаў.

***Чытанне слоў з вывучанымі літарамі.***

1. Работа са складам “Васьміног”

* Складзіце з гэтых складоў словы.



**КА**

**НЯНЬ**

**СІНЬ**

**ШПІЛЬ**

**БОЛЬ**

**ДОЛЬ**

**ЛЯЛЬ**

**КІЛЬ**

**ЛЮЛЬ**

* Якую ролю адыгрыве мяккі знак у словах? *(Абазначае мяккасць пяпярэдняга зычнага гука.)* Складзіце са словамі *люлька* і *нянька* сказ.

1. Чытанне слоў з раздзяляльным мяккім знакам. Словы на дошцы.

|  |  |  |
| --- | --- | --- |
| лье  льюць  вылье | Ульяна  атэлье  мільён | павільён  калье  вальер |

* Якую ролю адыгрывае мяккі знак у словах? *(Мяккі знак раздзяляе літары, якія абазначаюць зычныя і галосныя літары.)*

1. **Паведамленне тэмы ўрока.**

Сёння на ўроку даведаемся, які надрадковы раздзяляльны знак таксама дапамагае правільна чытаць словы з літарамі ***Я, Ю, Е, Ё, І***. Дапаможа нам у гэтым залаты птах – герой аднайменнай беларускай народнай казкі. Ён завітаў да нас на ўрок. *(Настаўнік дэманструе выяву казачнай птушкі.)*

## Вывучэнне новага матэрыялу. Знаёмства з работай апострафа.

## *Скорагаворка*



## На галінцы селі ўрад

## Вераб’і як на парад.

## Вераб’іха, вераб’яня…

## Уся сабралася сям’я,

## Не хапае вераб’я.

## Назавіце птушку, пра якія прачыталі ў скорагаворцы. (*Верабей*.)

## Назавіце, з якіх птушак складаецца сям’я ў вераб’я? (*Верабей, вераб’іха, вераб’яня*.)

### Стварэнне праблемнай сітуацыі.

* Што маюць аднолькавае ўсе птушкі? (Клюў, крылы, пер’е.)
* Давайце складзём гукавую схему слоў «пяро» і «пер’е».

Вучні паслядоўна называюць і характарызуюць гукі ў слове «пяро», на дошцы складаецца яго гукавая схема. Настаўнік просіць абазначыць кожны гук у слове літарай. Слова «пяро» складаецца на дошцы з літар разразной азбукі.

Вучні паслядоўна называюць і характарызуюць гукі ў слове «пер’е», на дошцы складаецца яго гукавая схема.

* Давайце абазначым кожны гук у слове патрэбнай літарай. Якой літарай абазначым у слове гук [п’]? *(Літарай П, паколькі яна ўмее абазначаць і цвёрды гук* [п] *і мяккі гук* [п’].*)* Якой літарай абазначым у слове гук [э] пасля мяккага зычнага? *(Літарай* ***Е****, якая абазначае гук [э] і ўказвае на тое, што папярэдні зычны гук – мяккі.)* Якой літарай абазначым у слове гук [р]? *(Літарай Р.)* Назавіце апошнія два гукі ў слове. *(Гукі [й’э].)* Калі мы чуем побач гукі [й’э], то якой літарай іх абазначаем? *(Літарай Е.)* Ці можа літара ***Е*** ўстаць за літарай ***Р***? *(Не, таму што Е ўказвае на мяккасць папярэдняга зычнага, а літара* ***Р*** *абазначае цвёрды зычны гук. Акрамя таго, пасля літары зычнага гука* ***Е*** *абазначае толькі адзін гук [э], а нам трэба абазначыць два гукі – [й’э]*.*)* Пасля якой літары ***Е*** абазначае два гукі? *(Пасля мяккага знака.)* Ці можам мы ў слове «пер’е» паставіць мяккі знак пасля літары ***Р*** перад літарай ***Е***? *(Не, таму што ў такім выпадку Ь будзе ўказваць на тое, што літара Р абазначае мяккі зычны гук. Аднак* ***Р*** *абазначае толькі адзін гук – цвёрды зычны [р].)*

Вучні спрабуюць самастойна сфармуляваць праблемнае пытанне:

* Як перадаць на пісьме, што літара ***Е*** абазначае два гукі [й’э] пасля цвёрдага зычнага гука?

***Знаёмства з апострафам.*** Настаўнік паведамляе:

* Для гэтага выкарыстоўваецца спецыяльны знак, які Кірыліца стварыла з пяра нашага вераб’я. *(Настаўнік дэманструе картку з апострафам і ставіць яе ў слова «пер’е» пасля літары Р. Пасля апострафа педагог ставіць картку з літарай Е.)* Гэты знак называецца «апостраф». Апостраф – не літара, а надрадковы знак. Ён размяшчаецца ўнутры слова над тым радком, у якім запісаны літары гэтага слова, адсюль назва – надрадковы. Апостраф і мяккі знак – сябры. Яны выконваюць падобную работу. Апостраф, як і мяккі знак, сам па сабе гука не абазначае. У слове апостраф паказвае, што паміж цвёрдым зычным і галосным гукамі ёсць гук [йʼ].

Чытанне слова вучнямі храм.

***Правіла:*** *каб прачытаць літару* ***Е*** *пасля апострафа, трэба вымавіць разам два гукі – [йʼэ]. Навучэнцы хорам чытаюць слова «пер’е».*

***Фарміраванне ўяўленняў пра работу апострафа.*** Настаўнік працягвае:

* Апостраф становіцца ў словах толькі перад літарамі ***Я, Ю, Е, Ё, І*,** каб папярэдзіць нас пра з’яўленне гука [йʼ]. Літары ***Я, Ю, Е, Ё, І*** пасля апострафа заўсёды абазначаюць два гукі – зычны мяккі гук [йʼ] і галосны гук [а, у, э, о, і].

Настаўнік звяртае ўвагу навучэнцаў на схему «Работа апострафа» (па аналогіі з букваром, с. 144). У класе з высокаматываванымі вучнямі настаўнік прапануе дзецям расказаць па схеме пра работу апострафа. У астатніх выпадках каменціруе сам:

* На схеме паказана работа апострафа. Ён гука не абазначае, таму кружок закрэслены. Літары ***Я, Ю, Е, Ё, І*** пасля апострафа абазначаюць два гукі – зычны мяккі гук [йʼ] і галосны гук.


**Фізкультхвілінка.**

Настаўнік прапануе вучням словы, калі ў іх сустракаецца апостраф, трэба пляскаць у далоні, калі не – топаць нагамі.

*Словы для выкарытстання:* вераб’і, Ульяна, аб’ява, вальер, павільён, пер’е, бульба, атэлье, сям’я, звяр’е.

***Графічны аналіз апострафа.***

На што падобны апостраф? Чытанне верша Р.Барадуліна (С. 144 Спадарожнік Буквара).

Як разложысты бераг і востраў

Нецярплівы праліў раздзяляе,

Гукі так раздзяляе апостраф –

Кропля ўгору з хвастом дажджавая.

Р.Барадулін

- З чым параўноўвае пісьменнік апостраф? (З кроплей вады.)

- Разгледзьце малюнак і ўявіце, што рака – гэта слова, якое раздзяляе праліў. Гэта значыць, апостраф знаходзіцца ўнутры слова. Ён ніколі не бывае ў пачатку слова ці ў самым канцы. Коска - ставіцца пасля слова.

Вучні разглядаюць апостраф побач з Кірыліцай (с. 144 буквара), вызначаюць, на што ён падобны *(на пяро).*


***Увядзенне новых спосабаў дзеянняў.*** Настаўнік уводзіць спосабы дзеянняў:

* Каб назваць надрадковы знак, трэба вымавіць яго «імя» – «апостраф».

*(Навучэнцы хорам паўтараюць назву надрадковага знака.)*

* Прачытаць апостраф нельга, таму што ён гука не абазначае. Гэта трэба запомніць.
* Каб прачытаць літары ***Я, Ю, Е, Ё, І*** пасля апострафа, трэба вымавіць разам два гукі: [йʼа], [йʼу], [йʼэ], [йʼо], [йʼі].

Чытанне спалучэнняў літар з мяккім знакам і апострафам. С. 144



Паўтарэнне і замацаванне атрыманых ведаў.

***Гукавы аналіз слоў, суаднясенне іх са схемамі.***

* Разгледзьце малюнкі на с. 144 буквара *(пяро, пер’е),* прачытайце словы, падлічыце колькасць гукаў і літра у іх.- Растлумачце, чаму колькасць гукаў у слове пер’е не супадае з колькасцю літар. *(Гукаў больш, таму што апостраф – гэта не літра, а літара Е пасля апострафа абазначае два гукі.)*


Заданне «Будзь уважлівы» (с. 144) выконваецца калектыўна.

* Чытанне слоў парамі (семя – сям’я, купэ – куп’ё, буран – бур’ян).
* Чым адрозніваюцца словы?
* У якой пары слоў адрозненні толькі адным гукам? *(буран – бур’ян)*.

***Лексічная работа.***

* Як вы зразумееце слова *купэ*? Складзіце словазлучэнне з дадзеным словам. *(Утульнае купэ, купэ цягніка, пасажырскае купэ.)*
* Дзе можна сустрэць куп’ё? (купіны, рус. кочки.) *На балоце дзе-нідзе віднелася куп’ё.*
* Калі адбываецца буран? Як яшчэ можна назваць гэтую прыродную з’яву? *(Буран – пурга, моцная завіруха.)*
* Як вы разумееце слова бур’ян? Дзе яго можна сустрэць? Складзіце сказ з прапанаваным словам. *(Абапал дарогі рос высокі бур’ян.)*

***Падагульненне ведаў.*** Праца са схемай с. 144.




Літары ***Я, Ю, Е, Ё, І*** пасля апострафа абазначаюць два

гукі – зычны мяккі гук [йʼ] і галосны гук.

***Чытанне слоў у слупках.*** Чытанне вучнямі сам сабе напаўголаса, чытанне “ланцужком” па слупках. Выбарачнае чытанне па заданнях:

* Чытанне слоў па слупках. Што аб’ядноўвае словы па слупках?



Чытанне слоў з раздзяляльным мяккім знакам (з апострафам).

***Чытанне і аналіз верша У. Ягоўдзіка “Аб’ява”.*** Выразнае чытанне твора настаўнікам. Гутарка на праверку першаснага ўспрымання:

* Які настрой перадецца ў вершы? *(Радасны і ўсхваляваны.)* Якую аб’яву зрабіў верабей?

*Чытанне верша вучнямі адзін аднаму ў парах. Гутарка па змесце і выбарачнае чытанне:*

* Для чаго робяць аб’явы? Прачытайце тэкст аб’явы. Як вы думаеце, чаму менавіта ад вераб’я мы пачулі гэту аб’яву?

Адпрацоўка выразнасці чытання верша з захаваннем радаснай і ўсхваляванай інтанацыі клічных сказаў.

***Чытанне вершаваных радкоў “Наша дружная сям’я”.***

* Чытанне слоў у слупках.
* Лексічная работа: значэнне слоў *сузор’е* – група зорак, аб’яднаная агульнай назвай, *надвор’е* – стан атмасферы ў пэўны час у пэўным месцы.
* Чытанне вершаваных радкоў вучнямі адзін аднаму ў парах.
* Чытанне выразнае.

***Развіццё звязнага маўлення.*** Вучні чытаюць пытанне пасля верша і даюць на яго адказ. *Якая ў цябе сям’я. Раскажы.*

Словы для выкарыстання: маці, бацька, працуе, сястра (брат) вучыцца, разам з бабулей (дзядулем).

## Пазакласнае чытанне.

Настаўнік просіць вучняў разгледзець малюнак каля ўмоўнага знака “Пазакласнае чытанне” і прачытаць пытанне. (Якая сям’я ў хлопчыка?)

* Вам неабходна будзе адказаць на гэта пытанне, калі вы паслухаеце апавяданне Уладзіміра Паўлава «Брацік» *.*

Чытанне апавядання настаўнікам (с. 63-64 Пазакласнага чытання).

* Якая сям’я ў Сярожы?
* Як хлопчык ставіцца да свайго браціка?
* Як Сярожа дапамагае маме?

Чытанне настаўнікам верша В.Віткі “Мая сям’я”.

* Пра каго паведамляе В.Вітка ў вершы?

***Развіццё маўлення.*** Раскажыце, як вы дапамагеце сваім бацькам?

## Падвядзенне вынікаў урока. Рэфлексіўны аналіз дзейнасці вучняў.

* З чым пазнаёміліліся на ўроку? (З апострафам.)

– Навучыліся чытаць словы, у якіх сустракаецца апостраф і літары ***Я, Ю, Е, Ё, І***.

* Якой тэме было прысвечана пазакласнае чытанне? (Сям’і.)

Настаўнік прапануе навучэнцам закончыць фразу:

* Літары ***Я, Ю, Е, Ё*** абазначаюць два гукі (зычны гук [йʼ] і галосны гук), калі стаяць у пачатку слова, пасля літары галоснага гука, пасля мяккага знака і пасля … *(апострафа)*. Літара ***І*** таксама абазначае два гукі, калі стаіць пасля мяккага знака і … *(апострафа)*.